Poštovane koleginice i kolege,
dragi prijatelji umetnosti,
ULUPUDS i Galerija Singidunum pozivaju vas da budete deo Prodajne izložbe solidarnosti — posebnog događaja čiji je cilj da pomogne u očuvanju rada i delovanja naših institucija u izazovnom trenutku.
[bookmark: _GoBack]Ova izložba predstavlja pokret zajedništva i podrške, koji će omogućiti da se tradicija i budućnost primenjene umetnosti u Srbiji nastave negovati. Kroz vaše učešće, stvaramo most između umetnika, poklonika umetnosti i svih onih koji veruju u snagu kulture.
Kako možete pomoći?
Pozivamo sve članove ULUPUDS-a, kao i umetnike koji nisu članovi, da doniraju jedno ili više umetničkih dela za prodaju. Sav prihod od prodatih dela biće u potpunosti upotrebljen za podršku aktivnostima ULUPUDS-a i Galerije Singidunum.
U znak zahvalnosti, svi umetnici koji nisu članovi Udruženja biće predstavljeni u posebnom delu izložbe pod nazivom "Prijatelji ULUPUDS-a".
Molimo vas da predloge svojih radova (naslov, tehnika, dimenzije, kvalitetna fotografija i početnu cenu rada) pošaljete na:
solidarnost.ulupuds@gmail.com
Detalji o tačnom datumu i mestu izložbe biće objavljeni naknadno.
Hvala vam što ste deo ove važne akcije. Zajedno ćemo osigurati da umetnost i dalje inspiriše, povezuje i ostaje deo svih nas.
S poštovanjem,
ULUPUDS i Galerija Singidunum

